הרי ההימלאיה

רכס הרי ההימלאיה, הממוקם ביבשת אסיה, הוא רכס ההרים הגבוה בעולם. רכס הרי ההימלאיה משתרע מנהר האינדוס בפקיסטן ועד לנהר ברהמפוטרה במזרח הודו, והוא מפריד בין תת-היבשת ההודית למישורי טיבט. הרכס משתרע לאורך מספר מספר מדינות, כולל פקיסטן, הודו, נפאל, בהוטן וסין (בטיבט). הרכס מכיל את פסגות ההרים הגבוהות ביותר בכדור הארץ, כולל ההר הגבוה ביותר - הר האוורסט. רכס הרי ההימלאיה מכיל נופי טבע עוצרי נשימה אשר מהווים מהווים מוקד משיכה לתיירים הרפתקנים וחובבי טבע מרחבי העולם. האזור מכיל בין היתר פסגות נישאות, עמקים ציוריים, נהרות שוצפים, אגמים, יערות שופעים ואף קרחונים. הגובה הממוצע של רכס הרי ההימלאיה הוא בסביבות 6,000 מטרים מעל פני הים. רכס הרי ההימלאיה נוצרי לאורך מיליוני שנים כתוצאה מהתנגשות של הלוחות הטקטוניים. רכס הרי ההימלאיה מכיל גם מגוון יוצא דופן של בעלי חיים וצמחים, כולל מינים נדירים אשר נמצאים בסכנת הכחדה כמו נמר השלג והנמר הבנגלי. לאוכלוסייה שגרה באזור זה תרבות עשירה ומגוונת הכוללת מסורות ומנהגים עתיקים רבים. האזור מכיל מנזרים ומקדשים רבים, אשר לא מעט מהם ממוקמים על גבעות נידחים שונים. בודהיזם, הינדואיזם ודתות נוספות פרחו באזור זה לאורך ההיסטוריה והיו בעלי השפעה עצומה על העולם. האזור מספק גם שפע של הזדמנויות לפעילויות בחיק הטבע כמו בין היתר טרקים לאורך שבילים ציוריים, טיפוס הרים על פסגות מאתגרות, רפטינג במורד נהרות גועשים, דאייה במצנחי רחיפה מעל עמקים ציוריים וביקור בכפרים נידחים מרתקים. == אזורים == === נפאל === אזור אנאפורנה - אזור האוורסט - לנגטאנג - מוסטנג - === הודו === ג'אמו וקשמיר - לדאק - הימאצ'ל פרדש - אוטראקהאנד - אוטר פראדש - סיקים - מערב בנגל - ארונאצ'ל פרדש - === בהוטן === מחוז גאסה - מחוז בומטהאנג - מחוז לאונצה - === פקיסטן === גילגיט-בלטיסטן - אזאד קשמיר - חייבר פקטונקהווה - === טיבט === === דרום מערב סין === == יישובים בולטים בעלי עניין תיירותי == יישובים בולטים בהרי ההימלאיה אשר בעלי עניין תיירותי: 1 קטמנדו‏ (Katmandou‏) בירת נפאל 2 לה‏ (Leh‏) עיר הודית במדינת ג'אמו וקשמיר. 3 דרג'ילינג‏ (Darjeeling‏) עיר הודית במדינת מערב בנגל אשר ממוקמת בגובה 2,072.2 מטרים מעל פני הים. העיר נודעת כיום במיוחד בשל תעשיית התה של העיר. 4 גנגטוק‏ (Gangtok‏) בירת סיקים שבהודו. 5 מוסורי‏ (Mussoorie‏) עיר הודית במדינת אוטראקהאנד. 6 נייניטאל‏ (Nainital‏) עיר הודית במדינת אוטראקהאנד. 7 פוקהרה‏ (Pokhara‏) עיר במרכז נפאל. 8 שימלה‏ (Shimla‏) עיר הודית ובירת מדינת הימאצ'אל פרדש. 9 סרינגאר‏ (Srinagar‏) עיר הודית במדינת ג'אמו וקשמיר. == יעדים בולטים נוספים == 1 אוורסט‏ (Everest‏) ההר הגבוה בעולם אשר מתנשא לגובה 8,848 מטרים מעל פני הים אשר ממוקם על הגבול בין נפאל לטיבט (סין). 2 K2‏ ההר השני בגובהו בעולם אשר מתנשא לגובה 8,611 מטרים מעל פני הים והוא ממוקם על גבול סין וצפון פקיסטן. 3 קנצ'נג'נגה‏ (Kangchenjunga‏) ההר השלישי בגובהו בעולם אשר מתנשא לגובה 8,586 מטרים מעל פני הים. ההר נמצא בגבול מדינת סיקים שבהודו ונפאל. זהו ההר הגבוה ביותר בהודו. 4 אנאפורנה‏ (Annapurna‏) רכס פסגות בהרי ההימלאיה אשר כולל שישה פסגות. פסגתו הגבוהה ביותר מגיעה לגובה של 8,091 מטר. זהו אחד מאזורי התיירות העיקריים של נפאל. 5 נאנדה דווי‏ (Nanda Devi‏) ההר השני בגובהו בהודו ואשר מדורג במקום ה-23 מבחינת גובהו בהשוואה ליתר ההרים בעולם. הההר מתנשא לגובה 7,816 מטרים מעל פני הים. 6 ננגה פרבט‏ (Nanga Parbat‏) ההר התשיעי בגובהו בעולם אשר מתנשא לגובה 8,125 מטרים. ההר נמצא בפקיסטן, בקצהו המערבי של רכס הרי ההימלאיה. == רקע כללי == רכס הרי ההימלאיה נמצא באסיה בין האזורי המישורי של תת-היבשת ההודית לרמה הטיבטית. באזור רכס הרי ההימלאיה נמצאים רבים מהפסגות הגבוהות ביותר בכדור הארץ, כולל הר האוורסט אשר הוא ההר הגבוה ביותר בכדור הארץ, אשר נמצא בגבול בין נפאל וסין. אזור רכס הרי ההימלאיה כוללת מעל לחמישים הרים שגובהם מעל ל-7,200 מטרים מעל פני הים, כולל עשרה מתוך 14 הפסגות הגבוהות ביותר בעולם אשר גובהם מעל ל-8,000 מטרים. רכס הרי ההימלאיה נוצר כאשר תת-היבשת ההודית, אשר לפני מיליוני שנים הייתה אי, נדדה באוקיינוס עד שהתנגשה באסיה והתחברה אליה, ומעוצמת ההתנגשות נוצר הרכס. ההתנגשות התרחשה לפני כ-70 מיליון שנים בלבד. אזור הרי ההימלאיה מכיל אנשים, שפות ודתות רבות ומגוונות. באזור רכס הרי ההימלאיה גרים 52.7 מיליון תושבים נכון ל-2020, אשר נמצאים בחמש מדינות שונות - בהוטן, סין, הודו, נפאל ופקיסטן. באופן כללי אסלאם היא הדת הדומיננטית בחלק המערבי של אזור הרי ההימלאיה, הינדואיזם היא הדת הדומיננטית בחלק הדרומי והמזרחי של הרי ההימלאיה, ובודהיזם היא הדת הדומיננטית בחלק הצפוני והמערבי של הרי ההימלאיה. בעוד שהאוכלוסייה המקומית באזור הרי ההימלאיה דוברת שפות רבות, אם יהיה לך לכל הפחות מעט ידע בהינדית ו/או אורדו הדבר עשוי כנראה לסייע לכם הכי הרבה במהלך הטיול להרי ההימלאיה, משום שהשפות הללו מובנות במיוחד ברוב פקיסטן וברוב החלק ההודי של הרי ההימלאיה. בנפאל, בה השפה הדומיננטית היא נפאלית, השפות הללו לא יהיו שימושיות באותה המידה עבורכם, על אף שיש להן דמיון מהותי עם השפה הנפאלית. === החי והצומח === ברחבי אזור הרי ההימלאיה ישנו מגוון עצום של חיות בר. באזורים הנמוכים יותר ישנם בין היתר טיגריסים, נמרים וקרנפים, בעוד שבאזורים הגבוהים יותר ישנם פחות בעלי חיים אך לרוב מדובר בקבוצה ייחודית יותר של בעלי חיים כגון נמר השלג, עז מבריגה, כבש ארגאלי ופנדה אדומה. יאקים הן חיות מחמד נפוצות ברוב אזור הרי ההימלאיה. == הכנות == == אטרקציות == == פעילויות == == הגעה == ניתן להגיע לרוב הערים הבולטות ברחבי אזור הרי ההימלאיה באמצעות מכונית, לחלקן ניתן להגיע באמצעות רכבות ומטוסים. כדאי לקחת בחשבון שלחלק גדול מהאזורים הכפריים תהיו חייבים להגיע בהליכה, וכי חלק מהטרקים קשים יחסית. בעוד שניתן להגיע לרוב החלק הדרומי של אזור הרי ההימלאיה דרך הודו, אל החלק המערבי של הרי ההימלאיה ניתן להגיע רק דרך פקיסטן או אפגניסטן. שתי המדינות הקטנות נפאל ובהוטן ממוקמות בתוך רכס הרי ההימלאיה באותו הצד. בחלק הצפוני של כל אזור הרי ההימלאיה נמצאת טיבט (אשר נמצאת כיום בשליטת סין). == חשוב לדעת == === סכנות פוטנציאליות === באופן כללי באזור הרי ההימלאיה ישנם פחות סיכונים למטיילים מאשר באזור המישורי הצפוך יותר הנמצא בקרבת הרי ההימלאיה. מלריה נפוצה היא רק באזורים שנמצאים בגובה נמוך יחסית בשל העובדה שסוג היתוש שמדביק אנשים במלריה לא מסוגל לחיות באזור שנמצאים בגבוה רב מעל פני הים. בכל מקרה, מומלץ לוודא שתקבלו את החיסון המתאים נגד מלריה אם אתם הולכים לטייל לאזורים שנמצאים בגובה נמוך יחסית באזור המישורי שנמצא בקרבת הרי ההימלאיה. מחלת גבהים נפוצה בקרב מטיילים רבים שמגיעים לאזורים של הרי ההימלאיה שנמצאים בגובה אשר מעל ל-5,000 מטרים מעל פני הים. מומלץ בשל כך להקפיד שלא לעלות לגבהים גבוהים במיוחד תוך זמן קצר, לעשות זאת באופן איטי והדרגתי ככל האפשר, ולשתות מים רבים. מחלת גבהים אינה ניתנת לחיזוי, וגם אנשים שלא הייתה להם מחלת גבהים בעבר עלולים ללקות במחלת גבהים במהלך הביקור בהרי ההימלאיה. מומלץ להקפיד לעקוב אחר מהדורת החדשות המקומית, ולהיות מוכן לשנות את התוכניות בהתאם לצורך אם אתם מתכוונים לבקר באזורים כמו קשמיר אשר אינם יציבים מבחינה פוליטית. נסיעה בכבישים צרים יכולה להיות מורטת עצבים, אף על פי כן, כדאי לקחת בחשבון שמבחינה סטטיסטית ישנו סיכון רב יותר בנסיעה בכבישים השטוחים בהם המהירויות גבוהות יותר. == ראו גם ==